Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: 202, 207.; 7/2004. (III. 24.) AB határozat, ABH 2004, 98, 105.]
Paragraph Index: 485

2. A többségi határozat indokolásának V. 2.4. pontja az Alkotmány módosítására irányuló törvények felülvizsgálhatóságának problémáját a hatalommegosztás rendszerében vizsgálja. Többek között ebbõl az alapállásból jut a határozat arra a következtetésre, hogy – egy demokratikus jogállamban nem lévén korlátozhatatlan hatalom –, nemcsak az Országgyûlés hatalmát nem szabad korlátok nélkül hagyni, hanem az Alkotmánybíróság sem terjesztheti ki hatáskörét az alkotmányozó akarata ellenére az alkotmánymódosítások alkotmányossági felülvizsgálatára. 2.1. Álláspontom szerint árnyalni kell a többségi határozat indokolásának azon megállapítását, amely szerint a hatalmi rendszernekazalkotmányozóhatalomhozkoncentrált„túlhatalma”ademokratikusfékekésellensúlyokrendszerének felborításához, a demokratikus jogállam súlyos sérelméhez vezetne. Az alkotmányozó hatalom ugyanis – az Alkotmányban meghatározott szervekhez képest – más jellegû hatalommal rendelkezik, amely képessé teszi arra, hogy a jogrendszer alapjait lerakja és az alkotmányos szervek hatalmát, hatáskörét megállapítsa. A hatalommegosztás logikája nem alkalmazható megfelelõen ebben a tekintetben, mert azt sugallja, mintha az alkotmányozó hatalom, vagy az alkotmánymódosító hatalom a magyar jogrendszerben külön hatalmi ágként lenne jelen, amelynek az Alkotmánybíróság az ellensúlya. Ehhez képest az alkotmánymódosító hatalom olyan értelemben valóban megkülönböztethetõ, hogy az az alkotmányozó hatalom által alkotott alkotmány felhatalmazása és jogi keretei között marad. Az alkotmánymódosítás tehát nem kíván létrehozni egy új alkotmányt, hanem a régi folytatásaként jelenik meg. Véleményem szerint az alkotmánymódosítások alkotmánybírósági felülvizsgálhatóságának lényegi kérdése az, hogy az alkotmányozó hatalom milyen mértékben szab határt az alkotmánymódosító hatalom akaratának, illetve, hogy egyáltalánhatárt szab-e.Mindezt pedig megelõziazon elõkérdés,hogy elválasztható-eegymástól az alkotmányozóés alkotmánymódosító hatalom. S ha mindezekre igenlõ választ adunk, akkor is kérdés, hogy az Alkotmánybíróság – amelytörténetesenazAlkotmánnyalvalóösszhangmegítélésérelétrehozottszerv– azalkotmánymódosítástmilyen alapon ítéli meg. 2.2. A többségi határozat indokolásában foglaltaktól eltérõen, az Alkotmány és az alkotmánymódosítás közötti esetleges kollíziót az alkotmány integritását szem elõtt tartó értelmezési módszerrel tartom feloldhatónak.

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes